Fólk beðið að spara heita vatnið á Akranesi og í Borgarnesi Unnið hefur við endurnýjun hluta lagnarinnar undanfarnar vikur . Vegna vinnu við tengingu aðveituæðar Orkuveitu Reykjavíkur frá Deildartungu til Akraness má búast við lægri þrýstingi á heita vatninu hjá notendum á Akranesi og í Borgarnesi í dag og á morgun , föstudag . Í tilkynningu frá OR eru notendur beðnir um að fara sparlega með heita vatnið í dag og morgun svo ekki verði skortur á heitu vatni .